**Nemzeti Élelmiszerlánc-biztonsági Hivatal**

*Ikt. sz.:* 04.2/731-1/2018.

*Tárgy: Tájékoztató levél a kötelező adatszolgáltatásról* ***a 2017. évi növényvédő szerforgalomról***

*Ügyintéző:* Bleicher Edit

*Oldalak száma:* 2

*Mellékletek:* -

*Növény-, Talaj- és Agrárkörnyezet-védelmi Igazgatóság*

*1118 Budapest, Budaörsi út 141-145.
1537 Budapest, Pf. 407*

*Telefon: +36 (1) 309 1000
ppp.registration@nebih.gov.hu*

*portal.nebih.gov.hu*

**Tisztelt Engedélyes!**

Felhívjuk szíves figyelmét, hogy az Európai Parlament és a Tanács *1107/2009/EK rendeletének 67.* *cikke* értelmében az engedélyek jogosultjainak meg kell adniuk a hatáskörrel rendelkező hatóságok számára a növényvédő szerek eladási mennyiségeire vonatkozó valamennyi adatot a növényvédő szerekre vonatkozó statisztikáról szóló közösségi jogszabályokkal összhangban. Az alábbiakban előírt adatszolgáltatás nem érinti a KSH, illetve az AKI által bekért forgalmazási adatokat.

Az előző naptári évre vonatkozóan magyarországi növényvédőszer-forgalmáról az engedélyes köteles jelentést készíteni az élelmiszerlánc-felügyeleti szerv részére. A jelentésnek tartalmaznia kell a növényvédő szer tételes megnevezését és mennyiségét, a felhasznált csomagoló eszköz mennyiségét és fajtáját. **Az Engedélyes az összes érvényes engedéllyel rendelkező növényvédő szerét köteles feltüntetni a mellékelt táblázatban.** **Amennyiben nem forgalmazott 2017. évben egy adott szerből**, kérjük a mennyiség rovatban a „0” értéket feltüntetni.

*Kérjük az Engedélyest, hogy az esetleges viszonteladói tevékenységéből származó forgalmáról ne küldjön adatokat. Kizárólag azon tételek forgalmi adatait kérjük, melyeket az Engedélyes illetve megbízottja* ***első hazai értékesítőként forgalmazott 2017. évben****.*

*Amennyiben az Engedélyes* ***gyűjtőcsomag*** *igazolással rendelkezik, a gyűjtőcsomagban lévő szerekről szerenkénti bontásban kérjük az adatokat. Azokról a szerekről, amelyeket viszonteladóként értékesít a gyűjtőcsomagban, ne adjon be adatot. Minden szerről a saját engedélyese köteles adatokat szolgáltatni.*

A fentiek alapján a melléklet szerinti adatlapon a **Nemzeti Élelmiszerlánc-biztonsági Hivatal** Növény-, Talaj- és Agrárkörnyezet-védelmi Igazgatóságának címére (1118 Budapest, Budaörsi út 141-145.) és a bleichere@nebih.gov.hu e-mail címre **2018. március 31. napjáig** kell az adatokat beküldeni. Az adatok Word vagy Excel file-ben is kitölthetők. A nyomtatvány a következő helyről letölthető:

<http://portal.nebih.gov.hu/-/kotelezo-adatszolgaltatas-az-elozo-evi-novenyvedo-szerforgalomrol>

A hatóság az adatszolgáltatásra kötelezettel szemben 15 napos „türelmi időt” adhat. Amennyiben a türelmi idő lejáratát követően az Engedélyes adatbenyújtási kötelezettségnek nem tesz eleget, az *Éltv. 60. § (1) bekezdés o) pontja* alapján növényvédelmi bírsággal sújtható. A *(2) bekezdés* értelmében a bírság ismételten kiszabható!

**Párhuzamos behozatal** esetén a *89/2004. FVM rendelet 20. § (11) bekezdés* értelmében az Importőrnek az engedély alapján behozott növényvédő szer mennyiségéről– az engedélyező hatóságot legkésőbb a behozatalt követő 15. napon tájékoztatnia kell. Ettől függetlenül a párhuzamos import engedély tulajdonosa **jelentést köteles készíteni a magyarországi növényvédőszer-forgalmára vonatkozóan 2018. március 31-ig.** A forgalmazott szerek mennyiségeit kg-ban vagy literben kell megadni illetve fel kell tüntetni, az alábbi űrlapnak megfelelően, a szerekkel együtt forgalmazott csomagoló anyagok mennyiségét és fajtáját. Az Engedélyes köteles az összes érvényes párhuzamos behozatali engedéllyel rendelkező illetve a 2017. évben még türelmi időben forgalmazható szereiről szerforgalmi jelentést benyújtani.Amennyiben nem történt forgalmazás a „0” mennyiséget kérjük feltüntetni.

Továbbá **kérjük a tisztelt Engedélyest**, hogy a fentiekben ismertetett, a növényvédő szerekre vonatkozó adatszolgáltatáson kívül a **növényvédő szernek nem minősülő növényvédelmi hatású termékekről, eszközökről** (csapdákról) és a **makroszervezetekről** is nyújtsanak be éves szerforgalmi adatokat. A forgalmazott mennyiségeket literben vagy kg-ban a makroszervezetek és csapdák esetében a forgalmazott csomagolási egységek darabszámában kérjük megadni. A szerek mennyiségei mellett kérjük feltüntetni a felhasznált csomagoló anyagok mennyiségét és fajtáját is.

A csomagoló anyagokról nem szükséges szerenként adatot szolgáltatni sem a növényvédő szerek, sem a növényvédő szernek nem minősülő növényvédelmi hatású termékek esetében sem. Elegendő egy éves összesítés a csomagoló anyagok mennyiségeiről és fajtáiról a mellékelt táblázatnak megfelelően.

**Együttműködésüket megköszönöm.**

Budapest, 2018. március 1.

|  |
| --- |
| **Jordán László** igazgató |

Melléklet

**JELENTÉS A 2017. ÉVI NÖVÉNYVÉDŐ SZERFORGALOMRÓL**

**Adatküldő neve:**

 **címe:**

**Adatkérő neve:**  **Nemzeti Élelmiszerlánc-biztonsági Hivatal**

 Növény-, Talaj- és Agrárkörnyezet-védelmi Igazgatóság

 1118 Budapest, Budaörsi út 141-145. Fax: 246-2960

**Növényvédő szerek neve és forgalmazott mennyisége**

|  |  |  |  |
| --- | --- | --- | --- |
| **Megnevezés** | **Forgalmazott mennyiség** **(kg vagy liter)** | **Forgalmazott mennyiség összértéke (Ft)** | **Csomagolóanyag mennyisége****(kg)** |
| Mű-anyag | Papír | Fa | Fém | Üveg | Egyéb  |
| **I. Gombaölő szerek** |
|  |  |  |  |  |  |  |  |  |
|  |  |  |  |  |  |  |  |  |
| **Összesen** |  |  |  |  |  |  |  |  |
| **II. Rovarölő szerek** |
|  |  |  |  |  |  |  |  |  |
|  |  |  |  |  |  |  |  |  |
| **Összesen** |  |  |  |  |  |  |  |  |
| **III. Gyomirtó szerek** |
|  |  |  |  |  |  |  |  |  |
|  |  |  |  |  |  |  |  |  |
| **Összesen** |  |  |  |  |  |  |  |  |
| **IV. Egyéb készítmények** |
|  |  |  |  |  |  |  |  |  |
|  |  |  |  |  |  |  |  |  |
| **Összesen** |  |  |  |  |  |  |  |  |
| **V. Csávázószerek** |
|  |  |  |  |  |  |  |  |  |
|  |  |  |  |  |  |  |  |  |
| **Összesen** |  |  |  |  |  |  |  |  |
| **VI. Talajfertőtlenítő szerek** |
|  |  |  |  |  |  |  |  |  |
|  |  |  |  |  |  |  |  |  |
| **Összesen** |  |  |  |  |  |  |  |  |
| **VII. Növényvédő szernek nem minősülő növényvédelmi hatású termékek** |
|  |  |  |  |  |  |  |  |  |
|  |  |  |  |  |  |  |  |  |
| **Összesen** |  |  |  |  |  |  |  |  |
| **VIII. Makroszervezetek, csapdák** (db számot kell megadni, ha a mennyiség kg- vagy literben nem értelmezhető) |
|  |  |  |  |  |  |  |  |  |
|  |  |  |  |  |  |  |  |  |
| **Összesen** |  |  |  |  |  |  |  |  |
| **Mindösszesen:****(A csomagoló anyagok esetében csak ezt a sort kell kitölteni)** |  |  |  |  |  |  |  |  |

Dátum: 2018.

 ………………………….

 *P.H.* aláírás